CELEX: C2007/247/35
Language: el
Date: 2007-10-20 00:00:00
Title: Υπόθεση T-348/03: Απόφαση του Πρωτοδικείου της 12ης Σεπτεμβρίου 2007 — Koninklijke Friesland Foods κατά Επιτροπής (Κρατικές ενισχύσεις — Φορολογικό καθεστώς ενισχύσεων που έθεσαν σε εφαρμογή οι Κάτω Χώρες — Διεθνείς χρηματοδοτικές δραστηριότητες ομίλων επιχειρήσεων — Απόφαση κηρύσσουσα το καθεστώς ενισχύσεων ασυμβίβαστο με την κοινή αγορά — Μεταβατική διάταξη — Προστασία της δικαιολογημένης εμπιστοσύνης — Αρχή της ίσης μεταχειρίσεως — Παραδεκτό — Ενεργητική νομιμοποίηση)

20.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/24
            
         Απόφαση του Πρωτοδικείου της 12ης Σεπτεμβρίου 2007 — Koninklijke Friesland Foods κατά Επιτροπής
   (Υπόθεση T-348/03) (1)
   
   (Κρατικές ενισχύσεις - Φορολογικό καθεστώς ενισχύσεων που έθεσαν σε εφαρμογή οι Κάτω Χώρες - Διεθνείς χρηματοδοτικές δραστηριότητες ομίλων επιχειρήσεων - Απόφαση κηρύσσουσα το καθεστώς ενισχύσεων ασυμβίβαστο με την κοινή αγορά - Μεταβατική διάταξη - Προστασία της δικαιολογημένης εμπιστοσύνης - Αρχή της ίσης μεταχειρίσεως - Παραδεκτό - Ενεργητική νομιμοποίηση)
   (2007/C 247/35)
   Γλώσσα διαδικασίας: η ολλανδική
   Διάδικοι
   
      Προσφεύγουσα: Koninklijke Friesland Foods NV, πρώην Friesland Coberco Dairy Foods Holding NV (Meppel, Κάτω Χώρες) (εκπρόσωποι: E. Pijnacker Hordijk και W. Geursen, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: H. van Vliet, V. Di Bucci και S. Noë)
   Αντικείμενο της υποθέσεως
   Αίτημα ακυρώσεως του άρθρου 2 της απoφάσεως 2003/515/EK της Επιτροπής, της 17ης Φεβρουαρίου 2003, με την οποία κηρύχθηκε ασύμβατο με την κοινή αγορά το καθεστώς ενισχύσεων που έθεσαν σε εφαρμογή οι Κάτω Χώρες υπέρ των διεθνών χρηματοδοτικών δραστηριοτήτων (ΕΕ L 180, σ. 52), κατά το μέρος που εξαιρεί από το μεταβατικό καθεστώς τις επιχειρήσεις οι οποίες, στις 11 Ιουλίου 2001, είχαν ήδη υποβάλει στην ολλανδική φορολογική αρχή αίτηση να υπαχθούν στο εν λόγω καθεστώς ενισχύσεων χωρίς να έχει ακόμα ληφθεί σχετική απόφαση.
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Ακυρώνει το άρθρο 2 της αποφάσεως 2003/515/EK της Επιτροπής, της 17ης Φεβρουαρίου 2003, σχετικά με το καθεστώς ενισχύσεων που έθεσαν σε εφαρμογή οι Κάτω Χώρες υπέρ των διεθνών χρηματοδοτικών δραστηριοτήτων (ΕΕ L 180, σ. 52), κατά το μέτρο που εξαιρεί από το μεταβατικό καθεστώς τις επιχειρήσεις οι οποίες, στις 11 Ιουλίου 2001, είχαν υποβάλει στην ολλανδική φορολογική αρχή αίτηση να υπαχθούν στο εν λόγω καθεστώς ενισχύσεων χωρίς να έχει ακόμα ληφθεί σχετική απόφαση.
            
         
               2)
            
            
               Η Επιτροπή φέρει το σύνολο των δικαστικών εξόδων.
            
         
      (1)  ΕΕ C 21 της 24.1.2004.